google/wiki40b huggingface dataset:
कोशिका भित्ति

जीवाणु एवं वनस्पति कोशिकाओं में कोशिका झिल्ली के बाहर निर्जीव, पारगम्य तथा मोटी दीवाल पायी जाती है उसे कोशिका भित्ति कहते हैं। वनस्पति कोशिका में यह कोशिका झिल्ली के बाहर किन्तु जीवाणु में स्लाइम पर्त के नीचे रहती है। कुछ निम्न श्रेणी के एक कोशिकीय पौधे, वनस्पति की जनन कोशिका एवं प्राणी कोशिका में कोशिका भित्ति नहीं होती। कोशिका भित्ति का निर्माण सेलूलोज, पेक्टोज तथा अन्य निर्जीव पदार्थों द्वारा होता है। कोशिका भित्ति में दो परतें होती हैं जिनके मध्य लमेला नामक दीवाल होती है। कोशिका भित्ति का मुख्य कार्य कोशिका को आकृति प्रदान करना एवं प्रोटोप्लाज्म की रक्षा करना है।
आर्सेनिक ट्राइऑक्साइड

आर्सेनिक ट्राइऑक्साइड एक अकार्बनिक यौगिक है।
उत्तराखण्ड क्रान्ति दल

इतिहास

उत्तराखण्ड क्रान्ति दल की स्थापना उत्तर प्रदेश के पर्वतीय ज़िलों से बने एक अलग राज्य के निर्माण आन्दोलन हेतु २६ जुलाई १९७९ को हुई थी। स्थापना सम्मेलन कुमाऊँ विश्वविद्यालय के भूतपूर्व उपकुलपति डॉ॰ डी.डी. पन्त की अध्यक्षता में आयोजित किया गया था। उक्राद के झण्डे तले अलग राज्य की माँग ने एक बड़े राजनीतिक संघर्ष और जन आन्दोलन का स्वरूप ले लिया और अंततः ९ नवम्बर २००० को यह अपने उद्देश्य में सफल रहा जब उत्तरांचल राज्य अस्तित्व में आया जिसे बाद में १ जनवरी २००७ को उत्तराखण्ड का नाम दिया गया। काशी सिंह ऐरी के युवा नेतृत्व के अंतर्गत राज्य के प्रथम विधानसभा चुनाव २००२ में, पार्टी को ७० सीटों में से ४ सीटों पर जीत हासिल हुई और यह राज्य में चुनावी लाभ और सरकारों के गठन में अपनी महत्वपूर्ण भूमिका बनाने में सफल रहा, परन्तु अलग राज्य आन्दोलन में देर से सक्रिय होने के बावज़ूद दोनों, राष्ट्रीय पार्टियों, भारतीय राष्ट्रीय कांग्रेस और भारतीय जनता पार्टी द्वारा राज्य की राजनीति में सीमित कर दिया गया।
अब तक, उक्राद आन्तरिक विभाजन और गुटबाज़ी के कारण उत्तराखण्ड की राजनीति में एक व्यवहार्य तीसरी शक्ति स्थापित करने के अपने मूल लक्ष्य को प्राप्त करने में सक्षम नहीं हो सका है। यद्यपि, यह इस तरह की विचारधारा वाले भारतीय कम्युनिस्ट पार्टी, भारतीय कम्युनिस्ट पार्टी (मार्क्सवादी), भारतीय कम्युनिस्ट पार्टी (मार्क्सवादी-लेनिनवादी) और अन्य छोटे उत्तराखण्ड राज्य स्तरीय दलों और सामाजिक आन्दोलनों के रूप में राज्य में व्याप्त संगठनों से मैत्रीपूर्ण संबंध रखता है।
पार्टी पहाड़वासियों के सामाजिक और आर्थिक उत्थान की दिशा में अतीत में विभिन्न अभियानों में सक्रिय रही है। पार्टी ने यद्यपि एकरूपक और समावेशी मामले में उत्तराखण्डी पहचान को परिभाषित करने और उत्तराखण्ड में रहने वाले सभी लोगों की विविधता की चिंताओं को अपनाया है। इस रूप में इसकी तुलना जातिवादी क्षेत्रवाद की बजाय नागरिक क्षेत्रवाद की विचारधारा वाली स्कॉटिश नेशनल पार्टी या प्लेड सायम्रू जैसी वामपंथी राष्ट्रवादी पार्टियों से की जा सकती है, यद्यपि उपरोक्त पार्टियों से इतर उक्राद की मूल अवधारणा और इसका लक्ष्य पूर्णरूप से गैर-अलगाववादी है।

नेतृत्व

पार्टी के वर्तमान चेहरे काशी सिंह ऐरी, उत्तराखण्ड राज्य आंदोलन के एक प्रमुख नेता, उत्तर प्रदेश विधान सभा में तीन बार (१९८५-१९८९, १९८९-१९९१, १९९३-१९९६) विधायक और उत्तराखण्ड क्रान्ति दल के एक वरिष्ठ नेता हैं जो प्रथम उत्तराखण्ड विधान सभा २००२ में विधायक और उक्राद के अध्यक्ष भी रहे हैं। पार्टी के वर्तमान उपाध्यक्ष भुवन चंद्र जोशी और बीना बहुगुणा, वरिष्ठ राज्य आन्दोलनकारी और उत्तराखण्ड राज्य के गठन में सबसे आगे से संघर्ष करने वाले उत्तराखण्ड राज्य निर्माण आंदोलन के प्रमुख चेहरे हैं। जसवंत सिंह बिष्ट रानीखेत निर्वाचन क्षेत्र से पहली बार निर्वाचित विधायक थे। अन्य विभूतियों में बिपिन चन्द्र त्रिपाठी, इन्द्रमणि बडोनी जो अलग राज्य आन्दोलन के लिए उक्राद के संस्थापक सदस्यों और लंबे समय से राज्य आन्दोलनकारियों में से एक थे, शामिल हैं।

चुनावी प्रदर्शन

जनवरी २०१२ के चुनावों में, दल ने ७० में से १ सीट जीती थी, पर चूँकि न ही भाजपा और न ही कांग्रेस को पूर्ण बहुमत मिला और इसलिए उक्राद की अगली सरकार बनाने में महत्वपूर्ण भूमिका हो गई और इसने कांग्रेस को समर्थन दिया जो बहुमत के निकट थी और इस प्रकार से फ़रवरी २०१२ में उक्राद के समर्थन से कांग्रेस की सरकार बनी थी। २०१७ में यह दल उत्तराखंड विधानसभा चुनाव में एक भी सीट नहीं जीत पाया।
चंडीगढ़ विमानक्षेत्र

अंतर्राष्ट्रीय एअरपोर्ट

जून 2014 में केंद्र सरकार ने एविएशन कंपनियों को चंडीगढ़ एयरपोर्ट से इंटरनैशनल फ्लाईट्स की अनुमति प्रदान कर दी है। 11 सितम्बर 2015 को इस एअरपोर्ट का संचालन एक अंतर्राष्ट्रीय एअरपोर्ट के रूप में आरम्भ हुआ। इसका उद्घाटन भारत के प्रधानमंत्री नरेंद्र मोदी ने किया।
सेल्सियस

सेल्सियस तापमान मपने का ए पैमाना है।
इसे सेन्टीग्रेड पैमाना भी कहते हैं। इस पैमाने के अनुसार पानी, सामान्य दबाव पर 0 डिग्री सेल्सियस पर जमता है और 100 डिग्री सेल्सियस पर उबलता है।
सेल्सिस विश्व में तापमान के लिये सबसे लोकप्रिय माप है। यह पैमाना दैनिक वातावरणीय तथा अन्य कामों मे काफी प्रयुक्त होता है। अमेरिका व अन्य कई राष्ट्र सेल्सियस की बजाय फ़ारेनहाइट का प्रयोग करते हैं। 
विश्वभर के लिये मानक इकाई केल्विन है जिसकी स्केल (पैमाना) सेल्सियस से मिलती है।

अन्य मापों में बदलना

सेल्सियस को फ़ारेनहाइट में बदलने के लिये उसे १.८ से गुणित कर ३२ धन (जोड़) दिया जाता है। सेल्सिय को केल्विन में बदलने के लिये २७३ धन करना होता है।
सरू

सरू (Cedrus या Cedar) चीड़ परिवार का कोणधारी किस्म का एक पौधा है। यह पश्चिमी हिमालय और भूमध्य क्षेत्र में पाया जाता है। हिमालय क्षेत्र में यह १५००-३२०० मीटर एवं भूमध्य क्षेत्र में १०००-२२०० मीटर की ऊँचाई पर पाया जाता है।
पी आर राजन

पी आर राजन मार्क्सवादी कम्युनिस्ट पार्टी (माकपा) नेता थे। वो भारतीय संसद के उच्च सदन राज्य सभा के केरल से निर्वाचित सदस्य थे। उनका 19 फ़रवरी 2014 को लम्बी बिमारी के बाद निधन हो गया।
इफ्तिख़ार हुसैन शाह

वे एक पाकिस्तानी राजनेता और पाकिस्तान के प्रांत, ख़ैबर पख़्तूनख़्वा के पूर्व राज्यपाल थे।
मिताली मुखर्जी

शिक्षा

 भारतीय विज्ञान संस्थान, बैंगलोर से बैक्टीरियल आणविक आनुवांशिकी में मिताली की डॉक्टरेट की डिग्री (पीएचडी) है।

कैरियर

अपनी डॉक्टरेट की डिग्री पूरी करने के बाद, मिताली 1997 में नई दिल्ली में इंस्टिट्यूट ऑफ जीनोमिक्स और इंटीग्रेटिव बायोलॉजी में शामिल हुईं।  वह तब से जीनोमिक्स के क्षेत्र में काम कर रही है और मानव जीनोम में "अलू की कार्यात्मक भूमिका और न्यूरोडीजेनेरेटीव विकारों के आनुवंशिक आधार का गूढ़ रहस्य" की व्याख्या कर रही हैं। उन्होंने भारतीय जीनोम विविधता कंसोर्टियम की स्थापना में एक सक्रिय भूमिका निभाई जो "भारतीय आबादी का पहला आनुवंशिक परिदृश्य" के अग्रदूत है। अभिनव अनुसंधान के एक अन्य क्षेत्र ने सक्रिय रूप से उनके द्वारा हितावह किया है, भारतीय चिकित्सा प्रणाली के फिनोटाइपिंग आयुर्वेद के सिद्धांतों को "आणविक एंडोफोनोटाइप्स की पहचान के लिए आधुनिक चिकित्सा के वास्तविक मानदंडों के साथ एकीकृत किया है। उन्होंने इस अध्ययन को "आयुरजीनोमिक्स" कहा है। हालांकि, उनके निष्कर्षों को अभी तक व्यावहारिक अपनाने का पता नहीं चला है।
जीनोमिक्स के अपने अध्ययनों की एक अनूठी खोज "यह है कि जातीय और भाषाई विविधतापूर्ण भारतीय आबादी अलग-अलग डीएनए पैटर्नों से एकजुट हुई" । इससे अनुमान लगाया गया है कि जीनोमिक्स आधारित उपचार, जिसमें आयुर्वेद भी शामिल है, संभव है।  उन्होंने यह भी स्थापित किया है कि जीनोमिक डेटा को "प्राकृतिक चयन के हस्ताक्षर और उत्परिवर्ती इतिहास के अनुरेखण" को समझने के लिए अपनाया जा सकता है।

पुरस्कार

मिताली को कई प्रतिष्ठित पुरस्कार मिले हैं: सीएसआईआर युवा वैज्ञानिक पुरस्कार (2002), राष्ट्रीय युवा महिला बायोसाइंटिस्ट्स पुरस्कार (2007) और शांति स्वरूप भटनागर पुरस्कार(2010).
सातत्य सिद्धान्त

विचारों के इतिहास के सन्दर्भ में, सातत्य सिद्धान्त (continuity thesis) की परिकल्पना है कि मध्यकाल, पुनर्जागरण काल तथा आधुनिक काल के आरम्भिक चरणों के बीच बौद्धिक दृष्टि से कोई मूलभूत असातत्य नहीं है। इस प्रकार यह सिद्धान्त पुनर्जागरण के बाद किसी वैज्ञानिक क्रान्ति होने की बात को एक मिथक मानता है।
सातत्य सिद्धान्त के समर्थकों में दुहेम (Pierre Duhem), सार्तों (George Sarton), जोहान हिंगिजा (Johan Huizinga), फ्रैंकलिन (James Franklin ), पस्नौ (Robert Pasnau), ग्राहम (Angus Charles Graham ) , सलिबा (George Saliba), ग्राण्ट (Edward Grant ), हैटफिल्ड (Gary Hatfield) और अरुण बाला आदि प्रमुख हैं।
निशानेबाजी

निशानेबाजी प्रतिस्पर्धात्मक खेल है जिसमें विभिन्न प्रकार की बंदूकों जैसे आग्नेयास्त्र और एयरगन के प्रयोग से प्रवीणता (सटीकता और गति) का परीक्षण किया जाता है। शिकार भी एक निशानेबाजी का खेल है और यह भी एक समय ओलम्पिक खेलों (केवल 1900 ग्रीष्मकालीन ओलम्पिक में) का हिस्सा था। निशानेबाजी के खेलों को बंदूकों व निशाने के प्रकारों द्वारा श्रेणीबद्ध किया जाता है।
२१८२ ईसा पूर्व

२१८२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१८२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लक्ष्मी शंकर बाजपाई

लक्ष्मी शंकर बाजपेई (जन्म; 10 जनवरी 1955) एक कवि, गजलकार और संवाददाता हैं। ये एआईआर आकाशवाणी में उप महानिदेशक के रूप में कार्य कर चुके है।
बोरिस कोल्कर

बोरिस गृगोरेविच कोल्कर (जन्म 15 जुलाई 1939 तिरसपोल, मॉल्डोवा, सोविएट यूनियन में) एक भाषा-शिक्षक, अनुवादक तथा अंतर्राष्ट्रीय भाषा एस्परांतो के सलहकार हैं। 1993 तक वे सोविएत तथा रूसी नागरिक थे और तब से वे सयुंक्त राज्य अमरीका के नागरिक और निवासी हैं जो क्लीवलैंड, ओहायो में रहते हैं। 1985 में उन्हें भाषा-विज्ञान में भाषा-विज्ञान
संस्थापन, मॉस्को द्वारा Ph.D की उपाधि मिली।

डॉ॰ कोल्कर ने 1957 में एस्पेरान्तो सीखी और वे भाषा-विज्ञान के एक लेख, किताब-समालोचनाओं तथा तीन लोकप्रिय बच्चों के लिए एस्पेरान्तो किताबों के लेखक हैं। उनकी किताब 'Vojaĝo en Esperanto-lando' (एसपरनतो-मुल्क की यात्राएँ), जो एस्पेरान्तो सीखने के लिए तथा एस्पेरान्तो संस्कृति के बारे में बताने वाली एक पुस्तक है, की प्रसिद्धि के कारण वे बहुत लोगों में एसपरनतो-मुल्क के पथप्रदर्शक के रूप में जाने जाते हैं। 
कोल्कर एस्पेरान्तो अकादमी तथा विश्व एस्पेरान्तो संघ Universala Esperanto Asocio के सदस्य हैं तथा मासिक पत्रिका मोनातो के सहायक संपादक हैं। दो दशकों के लिए उन्होनें रुस में एक बड़े एस्पेरान्तो पत्रव्यवहार कोर्स की अध्यक्षता की जिसके कारण तकरीबन 900 छात्र ग्रेजुएट हुए। उन्होने सान फ्रांसिस्को तथा हार्टफोर्ड के अमरीकी विश्वविद्यालयों में एस्पेरान्तो पढ़ाया।
विलासिता की वस्तुएँ

अर्थशास्त्र की दृष्टि से विलासिता की वस्तुएँ उन वस्तुओं को कहा जात है जिनकी माँग बढ़ती आय के साथ बढ़ती है।  यह माँग अत्यावश्यक वस्तुओं के बिल्कुल ही विपरीत है।

उदाहरण

सेलफ़ोन आधुनिक युग में एक आवश्यक वस्तु मान लिया गया है। परन्तु स्मार्ट फ़ोन और उनमें कई असाधारण रूप से विकसित क्षमताओं वाले फ़ोन विलासिता की वस्तुओं की श्रेणी में आती हैं। किसी यात्रा के दौरान साधारण होटल में ठहरना एक आवश्यकता को पूरी करता है। परन्तु कई विशेषता सुविधाओं वाली पाँच सितारा होटल का चयन विलासिता प्रतीत करता है।
यूरोपेँ प्रेस फोटो एजेंसी

ई पी ए सेवाएं

ई पी ए ने छाया चित्र के शेत्र में एक विश्वसनीय, स्वतंत्र, अद्वितीय छवि प्रापत की है ! ई पी ए की अंतराष्ट्रिये छायाचित्र सेवा को विश्व भर में विविध जनसंचार साधनों के साथ साथ ई पी ए के संझेदारों बे शेयरधारकों द्वारा उपयोग किया जाता है
अन्तार्रश्त्रिये ई पी ए सवा विष भर में भिभिन जनसंचार साधनों व् ई पी ए के विश्व्यापी भागीदारओं द्वारा प्रयोग की जाती है, ई पी ए का संपादन सेवा विभाग वर्तमान में लगभग 2000 नई छायाचित्र प्रतिदिन औसतन पेश करता है!
ग्राहकों की आवशकताओं अनुसार ई पी ए सेवा उपग्रह वितरण फ टी पी या वेब एक्सेस के माध्यम से वितरित की जाती है

ई पी ए आलेख / संग्रह

ई पी ए छायाचित्रों का ऐथाससिक संघ्रेह वर्ष १९९७ से उपलब्ध है व् इसमें लगभग तीस लाख छायाचित्रों का संचय है! एस संग्रह के प्रमुख बाग़ की पहुँच ई पी ए वेब्गते के माध्यम से ऑनलाइन प्रापत की जा सकती है जिसके लिए ई पी ए द्वारा इसके ग्राहकों व् संझेधारों को एक व्यक्तिगत लोग इन उपस्थित्त कराया जाता है, इसके इलावा यह लोग इन आवदेन पर भी उपलब्ध कराया जाता है

इतिहास

ई पी ए की स्थापना साथ यूरोपों एजेंसीयो द्वारा १९८५ में की गए यह एजेंसी फ्रांस की ए ऍफ़ पी (AFP) होल्लंद की ए न पी (ANP), पुर्तगाल की ए नं ऊ पी (ANOP), आब लुसा (Lusa) इटली की अन्सा (ANSA), बेल्गियम की बेलगा (belga) जर्मनी की दी पी ए (dpa) और स्पेन की ई इफ ई (EFE) उस समय दी जाने वाली अंग्लो सक्सों छाया चित्र सेवाओं का आन्या कोई विकल्प ना होने के कारण यह एजेंसीया प्रेरित हुए थी
मूल रूप से ई पी ए को सदस्यों एजेंसीयो की घरालूँ सेवाओं के बीच चित्रों के लेंन देंन के वाहन के रूप में सोचा गया, इसके अंतर्गत ए ऍफ़ पी (AFP) और अन्य यूरोपीय सेवाएं वितरकों की विश्व सेवाएँ भी आती थी, पूर्वी यूरोपे के विकास के साथ साथ ई पी ए अपेक्षाकृत अधिक स्वतंत्र अस्तित्वा के रूप में विस्तृत हो गया, पूर्वाकालीन योगौस्लाविया में युघ के साथ ही इन नए बाज़ारओं की शुरुआत के परिणाम स्वरुप ई पी ए उन शेत्रों में अपने फोतोग्रफेर नियुक्त करने में आग्रसर हुए तथा इन सभी उन्नतिओं के बावजूत अपने सदस्यों / मालिकों जिन्होंने ई पी ए को अन्नान्य सेवाएन प्रदान की थी, के संघ्रक्षण में ही रही!

प्रतिस्पर्धा

आ पी, रयूतेर्स और आ इफ पी और गेत्त्यिमागेस एल आग्रानी वैश्विक समाचार छाया चित्र एजेंसीओं के रूप में ई पी ए के प्रतिस्पर्धा में बने हुए हैं!
लेखाचित्र (चार्ट)

एक लेखाचित्र (चार्ट), आंकड़ों का आलेखीय प्रस्तुतीकरण है, जिसमें "आंकड़ों को प्रतीक द्वारा दर्शाया जाता है, जैसे बार चार्ट में बार के रूप में, रेखा चार्ट में रेखाओं के रूप में, या पाइ चार्ट में टुकड़ों के रूप में". एक चार्ट में सारणीबद्ध सांख्यिक आंकड़ों, प्रकार्यों या किसी प्रकार की गुणात्मक संरचनाओं को प्रदर्शित किया जाता है।

एक लेखाचित्र की विशेषताएं

एक चार्ट विभिन्न प्रकार के रूप धारण कर सकता है, लेकिन कुछ आम विशेषताएं हैं जो चार्ट को ऐसी क्षमता प्रदान करती हैं जिससे वह आंकड़ों से अर्थ निकालने में सक्षम होता है।
आम तौर पर एक चार्ट चित्रमय होता है, जिसमें पाठ बहुत कम शामिल होते हैं, क्योंकि मनुष्य आम तौर पर पाठ की तुलना में चित्रों से अर्थ निकालने में सक्षम होते हैं। ग्राफ में पाठ का अधिक महत्वपूर्ण उपयोग उसके शीर्षक में है। एक ग्राफ का शीर्षक आमतौर पर मुख्य चित्र के ऊपर प्रदर्शित होता है और इस बात का एक संक्षिप्त विवरण प्रदान करता है कि ग्राफ में आंकड़ें किन चीजों को संदर्भित करते हैं।
आंकड़ों में आयाम को अक्सर अक्षों पर प्रदर्शित किया जाता है। अगर एक क्षैतिज और एक अनुलंब अक्ष का उपयोग किया जाता है, तो उन्हें आम तौर पर क्रमशः x-अक्ष और y-अक्ष के रूप में संदर्भित किया जाता है। प्रत्येक अक्ष का एक पैमाना होगा, जो आवधिक क्रमागति द्वारा चिह्नित होगा और आमतौर पर संख्यात्मक या सुस्पष्ट संकेत के साथ होगा. प्रत्येक अक्ष में आमतौर पर उसके बाहर या बगल में एक लेबल प्रदर्शित होगा, जो प्रदर्शित आयाम का संक्षिप्त वर्णन करेगा. यदि पैमाना संख्यात्मक है, तो उस पैमाने की इकाई कोष्ठक में होगी जिसके पीछे वह लेबल होगा. उदाहरण के लिए, "तय की गई दूरी (m)" एक ठेठ x-अक्ष लेबल है और उसका अर्थ होगा कि मीटर में तय की गई दूरी, आंकड़ों की क्षैतिज स्थिति से संबंधित है।
ग्राफ के भीतर, रेखाओं का एक ग्रिड, आंकड़ों के दृश्य संरेखण में सहायता करने के लिए दिखाई दे सकता है। नियमित या महत्वपूर्ण क्रमागति पर रेखाओं को दृश्य रूप में प्रबल बनाते हुए ग्रिड को बढ़ाया जा सकता है। प्रमुख बनाई गई रेखाओं को फिर प्रमुख ग्रिड रेखाएं कहा जाता है और बाकी ग्रिड रेखाओं को गौड़ ग्रिड रेखाएं कहा जाता है।
किसी चार्ट के आंकड़ें, व्यक्तिगत लेबल के साथ या बिना, फॉर्मेट के सभी रूपों में प्रस्तुत हो सकते हैं। यह डॉट या आकृतियों, सम्बद्ध या असम्बद्ध और रंगों और पेटर्न के किसी भी संयोजन में प्रदर्शित हो सकते हैं। अनुमान या रूचि के बिंदु को सूचना निष्कर्षण में सहायता के लिए ग्राफ पर प्रत्यक्ष रूप से दर्शाया जा सकता है। 
जब किसी चार्ट में प्रदर्शित आंकड़ों में एकाधिक चर होते हैं, तो चार्ट में एक लेजेंड शामिल हो सकता है। एक लेजेंड में उन चरों की एक सूची होती है जो चार्ट में प्रदर्शित होते हैं और उनकी उपस्थिति का एक उदाहरण होता है। इस जानकारी से प्रत्येक चर के आंकड़ों को चार्ट में पहचानने की अनुमति मिलती है।

अन्य चार्ट

अन्य प्रकार के दर्ज़नों चार्ट हैं। उनमें से कुछ निम्न हैं:
अन्तरजातीय विवाह

अन्तरजातीय विवाह का अर्थ है दो अलग-अलग जाति के वर और कन्या का विवाह। चाहे वो किसी भी जाति से हो sc st obc jen. परम्परागत रूप से भारत एवं नेपाल के हिन्दुओं में अन्तरजातीय विवाह बहुत कम होते रहे हैं किन्तु अब इसे अपेक्षाकृत अधिक स्वीकृति मिलने लगी है। सन २०१४ के एक सर्वेक्षण के अनुसार लगभग ५% विवाह अनत्रजातीय होने लगे हैं।
छाता

छाता धूप एवं वर्षा से बचने के लिये प्रयोग किया जाता है।
जॉर्ज बूल

जीवन चरित

जॉर्ज बूल के पिता जॉन बूल (1779-1848), एक कारीगर थे। उनके पास साधनों की कमी थी किन्तु वे स्वाध्यायी एवं क्रियाशील मस्तिष्क वाले व्यक्ति थे। जॉन बूल की गणित और तर्कशास्त्र में विशेष रुचि थी। पिता ने ही पुत्र जॉर्ज बूल के शिक्षा की नींव रखी। किन्तु जॉर्ज के अन्दर छिपी हुई गणितीय मेधा उनके जीवन के आरम्भिक काल में प्रकट नहीं हुई। आरम्भ में शास्त्रीय विषय ही उनके प्रिय विषय रहे।
कण पुंज

आवेशित या अनावेशित कणों के प्रवाह को कण पुंज (particle beam) कहते हैं। बहुत से कण पुंज प्रकाश के वेग के लगभग बराबर वेग से गति करते हैं।
लोगान कप

इतिहास

रोडेशिया के रूप में समय पर जाना जाता था में पहले दर्ज क्रिकेट मैच 1890 अगस्त फोर्ट विक्टोरिया के पास में खेला गया था। अगले दस वर्षों के भीतर, अधिक मैचों में नियमितता के साथ खेले थे और सबसे महत्वपूर्ण मैच सेलिसबरी और बुलावायो के बीच प्रतिस्पर्धा की गई थी। जब रोडेशिया दक्षिण अफ्रीकी करी कप में एक टीम में प्रवेश क्रिकेट के स्तर में सुधार हुआ है, और 1903 में जेम्स डगलस लोगान एक कप, के लिए प्रतिस्पर्धा करने के लिए है जो उसे बाद लोगान कप के साथ नामित किया गया था रोडेशिया की क्रिकेट टीमों को प्रस्तुत किया।

प्रथम श्रेणी

प्रतियोगिता 1992 में स्थिति का परीक्षण करने के लिए जिम्बाब्वे के उन्नयन, और पहली प्रतियोगिता में प्रथम श्रेणी का दर्जा धारण करने के साथ-साथ प्रथम श्रेणी बन 1993-94 लोगान कप अंडर-24 मशोनलैंड से जीता था। मशोनलैंड, अनिवार्य रूप से एक प्रतिनिधि हरारे की ओर ऐतिहासिक दृष्टि से देर से 1960 के दशक के बाद से देश में सबसे मजबूत टीम में किया गया है, और 1993 और 2005 के बीच वे बारह से बाहर टूर्नामेंट नौ बार जीत हासिल की। प्रतियोगिता "आंतरिक कलह", दोनों जिम्बाब्वे क्रिकेट के भीतर है, और देश के राजनीतिक सेट-अप की वजह से 2005-06 के सत्र में नहीं खेला था। वर्ष 2006-07 में प्रतियोगिता की वापसी पर यह टीमों के नए क्षेत्रों का प्रतिनिधित्व करने, बल्कि परंपरागत प्रांतों की तुलना के साथ फिर से शुरू किया गया था। केन्या ने भी 2006-07 के दौरान प्रतियोगिता में प्रतिस्पर्धा करने के लिए आमंत्रित किया, लेकिन वादा दिखाने के बावजूद पिछले समाप्त हो रहे थे।

फ्रेंचाइज युग

प्रतियोगिता फिर से पांच फ्रेंचाइजी के साथ 2009-10 सत्र के लिए शुरू किया गया था: मशोनलैंड ईगल्स, मेटाबेलेलैंड टस्कर्स, मिडवेस्ट राइनोज, पर्वतारोहियों और दक्षिणी चट्टानों. 2013-14 सत्र दक्षिणी चट्टानों, पांच टीमों के लगातार सबसे कमजोर करने के बाद, अपने मताधिकार निलंबित, चार टीमों छोड़ने 2014-15 में प्रतिस्पर्धा करने के लिए किया था।
१६४६ ईसा पूर्व

१६४६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १६४६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लाखासर

लाखासर राजस्थान के बीकानेर से ११० मील उत्तर में कुछ पूर्व की तरफ बसा है।गांव की स्थापना हरराज ने अपने पिता के नाम पर इसे बसाया था। ऐतिहासिक  दृष्टि से यह स्थान दो देवलियों के लिए प्रसिद्ध है। एक देवली १५४६ ई० की जो संभवत: राव बीका के चाचा लाखा रणमलोत की है। इसके निकट ही हरराज के पौत्र सुरसाण की १५९३ ई० में बनी देवली है।
सरथल, बिलारी (मुरादाबाद )

इतिहास

एक पौराणिक ग्राम है।कहा जाता है कि यह द्वापर युग में प्रतापी राजा सुरत के राज्य की राजधानी हुआ करता था,जिसे सूर थल के नाम से जाना जाता था।राजा सूरत हस्तिनापुर के राजा युधिष्ठिर के अश्वमेध यज्ञ का घोड़ा पकड़ने के कारण अर्जुन से युद्ध में वीरगति को प्राप्त हुए।कालांतर में सुरथल सरथल के नाम से जाना गया।

डाक की जानकारी

सम्बंधित जनगणना कोड: 
राज्य कोड :09 जिला कोड :135 तहसील कोड : 00720
हजारा जिला

हजारा एक पाकिस्तान के पेशावर खंड का एक जिला है '
ट्विंकल खन्ना

व्यक्तिगत जीवन

ट्विंकल खन्ना राजेश खन्ना और डिम्पल कपाड़िया की बड़ी बेटी है। उनकी छोटी बहन रिंकी खन्ना भी अभिनेत्री रह चुकी है। उनकी मौसी सिम्पल कपाड़िया है। अक्षय कुमार ने उनके साथ 17 जनवरी 2001 को शादी की। साथ में उनके पास एक बेटा, आरव और एक बेटी, सितारा है।
चाइना ईस्टर्न एयरलाइंस

इतिहास

चाइना ईस्टर्न एयरलाइन्स, की स्थापना 25 जून 2008 में सीएएसी हुआडाँग प्रशासन के द्वारा किया गया था। 1997 में चाइना ईस्टर्न एयरलाइन्स ने घाटे में चलने वाली चाइना जनरल एविएशन का अधिग्रहण किया। यह देश की पहली एयरलाइन कंपनी बन गयी जिसने अन्तराष्टिय बाजार में अपने शेयर उतारे।
चाइना की सरकार का चाइना ईस्टर्न एयरलाइन्स में के महत्वपूर्ण हिस्सेदारी 61.64% है जबकि अन्य प्रमुख शेयर धारक H शेयर्स (32.19%) A शेयर्स (6.17%) है। जून 2006 में मीडिया में यह ख़बरें आई की इसके 20% शेयर्स विदेशी निवेशकों को बेचा जायेगा।
स्टेट कौंसिल ऑफ़ चाइना के अनुमोदन के बाद 2 सितम्बर 2007 में यह घोषणा की गयी की सिंगापुर एयर लाइन्स एवं टीमअसेक होल्डिंग (कंपनी जो सिंगापुर एयरलाइन्स में 55% की शेयर धारक है ) संयुक्त रूप से चाइना ईस्टर्न एयरलाइन्स का के शेयर्स का अधिग्रहण करेंगे।  2007 में निवेशकों ने चाइना ईस्टर्न एयरलाइन्स में 24% हिस्सेदारी खरीदने का अंतिम समझौता किया (इसमें सिंगापुर एयरलाइन्स 15.73% एवं टेमसेक होल्डिंग्स 8.27 % के हिस्सेदार होंगे)।
11 जून 2009 को यह घोषणा की गयी की चाइना ईस्टर्न एयरलाइन्स शंघाई एयरलाइन्स  के साथ विलय करेगी। चाइना ईस्टर्न एवं शंघाई एयरलाइन्स के बीच विलय इस उम्मीद से की गयी थी की यह विलय शंघाई स्थित कर्रिएर्स के बीच अत्यधिक प्रतिद्वंदिता को कम करेगा एवं शंघाई की छवि को अंतरराष्ट्रीय विमानन का केंद्र बनाने में मदद करेगा। फरबरी 2014 में यह विलय पूर्ण हुआ एवं चाइना ईस्टर्न एयरलाइन्स, शंघाई एयरलाइन्स की पूर्ण स्वामित्व वाली कंपनी बन गयी। यदपि शंघाई एयरलाइन्स के ब्रांड एवं पोषक को यथावत रहने दिया।
2012, में चाइना ईस्टर्न एयरलाइन्स को “गोल्डन टिंग अवार्ड ” से कैपिटल मार्किट एनुअल कोन्फेरेंस 2012, में सम्मानित किया गया एवं इसकी पहचान 50 सबसे कीमती चैनेज़े ब्रांड्स में की गयी। सितम्बर 9, 2014 चाइना ईस्टर्न ने नया लोगो एवं नया परिधान प्रस्तुत किया।

गंतव्य

चाइना ईस्टर्न एयरलाइन्स का एशिया, उत्तर अमेरिका एवं ऑस्ट्रेलिया के रुट्स पर महत्वपूर्ण उपस्थिति है। यह उड़ानों की संख्या में वृद्धि करके घरेलु बाजार का भी फायदा उठाना चलती है। 2007 में इसने न्यूयॉर्क के लिए उड़ान प्राम्भ किया, यह विमान सेवा इस एयरलाइन्स की सबसे लम्बी नॉन-स्टॉप सेवा बन गयी।
चाइना ईस्टर्न एयरलाइन्स पहली चाइनिज विमान कंपनी थी जिसने एयरबस खरीदने का आर्डर किया। A320 सीरीज इस एयरलाइन्स का आधारस्तम्भ है ,एवं इसका मुख्य उपयोग घरेलु उड़ानों के लिए किया जाता है।

चाइना कार्गो एयरलाइन्स

प्रमुख आर्टिकल: चाइना कार्गो एयरलाइन्स चाइना कार्गो एयर लाइन्स, चाइना ईस्टर्न एयरलाइन्स का अनुषंगी कंपनी है। इस कार्गो एयरलाइन का लोगो भी वही है जो चाइना ईस्टर्न एयरलाइन्स का है।
फलन का कोणांक

गणित में फलन का कोणांक (argument of a function) किसी फलन (फ़न्क्शन) में निवेश (input) होने वाले स्वतंत्र चर को कहते हैं। उदाहरण के लिए,  वाले फलन में दो कोणांक हैं,  और ।
व्यालार रवी

श्री व्यालार रवी को भारत सरकार की पंद्रहवीं लोकसभा के मंत्रीमंडल में अप्रवासी भारतीय मंत्रालय में मंत्री बनाया गया है।
रश्मि रंजन पारिडा

जीवनी

परिदा का जन्म 15 जून 1997 में ओडिशा के खोर्धा जिले में दालाकसोटी ​गांव में एक साधारण परिवार में हुआ। उनके पिता का नाम श्री बेनुधर परिडा एवं माता का नाम श्रीमति कनकलता परिडा है। 
श्री परिडा ने 1997 में उत्कल विश्वविद्यालय के अंतर्गत बी जे बी कालेज, भुवनेश्वर से कला में स्नातक किया। उन्होंने विश्व​विद्यालय में दूसरा स्थान प्राप्त किया। उन्हेांने 1999 में राविनशॉ कालेज अब राविनशॉ विश्वविद्यालय से राजनीति शास्त्र में एमए किया। उन्होंने 2002 में बेरहामपुर विश्वविद्यालय से वर्ष 2002 में पत्रकारिता एवं जन संचार में एमए किया।

सामाजिक योगदान

उन्होंने ओडिशा डायरी के तहत 2011 में ओडिशा लिविंग लीजेंड अवार्ड नामक वार्षिक पुरस्कार की शुरूआत की। यह पुरस्कार ओडिशा के सुप्रसिद्ध हस्तियों को दिया जाता है। उनके कार्य की सरहाना देश के अग्रणी ​बिजनेसी स्कूल आईआईएम, अहमदाबाद ने भी की है।

पुरस्कार

मंथन अवार्ड, 2011
पुआ अवार्ड, 2014
साइबर रत्न अवार्ड
ओडिशा गौरव अवार्ड, 2017
ओडिशा युथ अवार्ड, 2018
टेकनाफ उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

टेकनाफ उपजिला बांग्लादेश के दक्षिण-पूर्वी भाग में, चट्टग्राम विभाग के काॅक्सबाजार जिले में स्थित है।
एम॰ लीलावती

एम॰ लीलावती (मलयालम: എം. ലീലാവതി, अँग्रेजी: M. Leelavathy, जन्म: 16 सितंबर 1927) भारत से एक मलयालम भाषा की लेखिका, साहित्यिक आलोचक और शिक्षाविद् हैं। इनके द्वारा रचित एक समालोचनात्मक अध्ययन कविताध्वनि  के लिये उन्हें सन् 1986 में साहित्य अकादमी पुरस्कार से सम्मानित किया गया।